สอบถามครับผมไปเจาะเลือดตรวจสุขภาพมา มีผลผิดปกติ 3 อย่าง คือ mcv=58.3 mch=17.3 mchc=29.7 ผมอายุ 30ปีเพศชาย คำถามคือ 1.ค่าที่ออกมาถือว่าผิดปกติมากไหมครับ 2.จำเป็นต้องทำการรักษาไหม 3.แล้วจะสามารถดูแลตัวเองเพิ่มเติมอย่างไรได้บ้างครับขอบครับ
สวัสดีค่ะ การตรวจเลือดดูค่าความสมบูรณ์ของเม็ดเลือด จะมีทั้งค่าเม็ดเลือดขาว เกร็ดเลือด และค่าเม็ดเลือดแดง ซึ่งประกอบด้วยค่าจำนวนเม็ดเลือดแดง ค่าความเข้มข้นของเม็ดเลือดแดง (Hematocrit) ค่า Hemoglobin ค่า MCV, MCH, MCHCโดยค่า MCV คือค่าขนาดปริมาตรของเม็ดเลือดแดงโดยเฉลี่ย ซึ่งค่าปกติ คือ 80-100 flค่า MCH หรือค่าปริมาณฮีโมโกลบินในเม็ดเลือดแดงโดยเฉลี่ย ค่าปกติคือ MCH คือ 27-33 pgส่วนค่า MCHC คือค่าความเข้มข้นของฮีโมโกลบินในเม็ดเลือดแดงเฉลี่ย ค่าปกติคือ MCHC 31 - 35 g/dlดังนั้น หากตรวจได้ค่า MCV=58.3, MCH=17.3 และ MCHC =29.7 ถือว่ามีขนาดเม็ดเลือดแดงที่เล็กกว่าปกติ และมีปริมาณฮีโมโกลบินที่น้อยกว่าปกติ ซึ่งสาเหตุอาจเกิดจากภาวะโลหิตจางจากการขาดธาตุเหล็กหรือเป็นพาหะหรือโรคธาลัสซีเมียก็ได้ ดังนั้น ควรไปพบแพทย์เพื่อตรวจเพิ่มเติมว่าเกิดจากสาเหตุใดค่ะ ส่วนการรักษาก็จะขึ้นอยู่กับสาเหตุรวมถึงระดับความรุนแรงของภาวะโลหิตจาง ซึ่งจะดูจากค่า Hematocrit และ Hemoglobin เป็นหลักค่ะ